**Dagsorden til generalforsamling den**

**27. februar 2025**

Generalforsamlingen afholdes virtuelt via Teams, så alle kan deltage.

Tilmelding til onlinedeltagelse sker ved at sende en mail til formand.fkuf@gmail.com senest tirsdag d. 25.02.25.

I mailen skal I skrive jeres fulde navn og den mailadresse som I ønsker at deltage i Teams-mødet fra.

1 – Valg af dirigent

2 – Valg af referent

3 – Formandens beretning

4 – Indkomne forslag

De nedenstående vedtægtsændringsforslag fremsættes af bestyrelsen.

1 – Hvem der kan være medlemmer af FKUF:

§ 3 Kliniske undervisere i fysioterapi, som er medlemmer af Danske Fysioterapeuter, kan optages som medlemmer.”

Foreslås ændret til:

”Kliniske undervisere i fysioterapi **eller andre samme arbejdsfelt**, som er medlemmer af Danske Fysioterapeuter, kan optages som medlemmer.”

I standardvedtægterne for fagforum, faggrupper og fraktioner inden for Danske Fysioterapeuter (2001) står der: Ved en fraktion forstås en landsdækkende sammenslutning af fysioterapeuter **med samme overenskomstmæssige stillingskategori.**

Under ”Love og vedtægter” ligeledes på [fysio.dk](https://url41.mailanyone.net/scanner?m=1tkRxz-000000004N9-361d&d=4%7Cmail%2F90%2F1739901600%2F1tkRxz-000000004N9-361d%7Cin41n%7C57e1b682%7C15321152%7C7762537%7C67B4CBD3A11EFF7312F5AC1A382E7BEE&o=fphts%2F%2Fyt%3Akd.oi&s=LQ7UyZJX24o6IVGOQAK7IKV7jL0) er ordlyden anderledes se nedenfor.

Fraktioner:

§ 26 Hovedbestyrelsen kan godkende landsdækkende fraktioner for fysioterapeuter **med samme overenskomstmæssige stillingskategori eller samme arbejdsfelt** med det formål at medvirke til at forbedre gruppens arbejds-, løn- og beskæftigelsesvilkår.

[https://www.fysio.dk/om-os/opbygning/love-og-vedtagter](https://url41.mailanyone.net/scanner?m=1tkRxz-000000004N9-361d&d=4%7Cmail%2F90%2F1739901600%2F1tkRxz-000000004N9-361d%7Cin41n%7C57e1b682%7C15321152%7C7762537%7C67B4CBD3A11EFF7312F5AC1A382E7BEE&o=%2Fphtw%3A%2Fwts.yw.kiodfso-%2Fobs%2Fpmoliygvg%2Fonndge-aveto-retg&s=axSt9wNaMzinC-3gzcGDI4JOqks)

Begrundelse for vedtægtsændringsforslaget:

Det vil med den bredere formulering være muligt f.eks. at optage teoretiske undervisere som medlemmer.

Dette vil give mening fordi vores interessesfærer overlapper hinanden og vores arrangementer derfor også vil være relevante for de teoretiske undervisere.

Ydermere vil det forhåbentlig gøre Danske Fysioterapeuter mere relevant for disse undervisere som ellers i et vist omfang, efter lærerkonflikten i 2013, har vendt foreningen ryggen.

Det kan betragtes som en redaktionel ændring – fordi vi retter ind efter DFys´ nyeste dokument. Vi har forhørt os på Holmbladsgade og de er enige i den udlægning.

2 – Formand eller forperson:

Begrundelse for ændring af titel fra formand til forperson

Forslaget om at ændre titlen fra formand til forperson har til formål at gøre fraktionens sprogbrug mere inkluderende og tidssvarende.

1. Kønsneutralitet og inklusion

Titlen forperson er kønsneutral og afspejler, at ledelsen af fraktionen kan varetages af enhver uanset køn. Dette bidrager til en mere inkluderende kultur, hvor alle medlemmer kan se sig selv repræsenteret i foreningens struktur.

2. Sprogudvikling og nutidig praksis

Sproget udvikler sig løbende, og mange organisationer, foreninger og offentlige institutioner vælger i stigende grad kønsneutrale betegnelser for ledelsesposter. Overgangen til forperson bringer os i tråd med denne udvikling og sikrer, at vores fraktion følger en moderne og fremadskuende praksis.

3. Signalværdi og værdier

Som fraktion ønsker vi at afspejle værdier om ligestilling og åbenhed. Ved at vælge en kønsneutral titel sender vi et tydeligt signal om, at vi arbejder for en organisation, hvor alle – uanset køn – har lige muligheder for at deltage og tage lederskab.

4. Enkel og funktionel ændring

Ændringen påvirker alene titlen og har ingen konsekvenser for fraktionens struktur, funktion eller ledelsesansvar. Det er en sproglig justering, der gør vores vedtægter mere tidssvarende uden at ændre på grundlæggende funktioner!

Vi håber derfor på opbakning til forslaget, så vi sammen kan sikre en mere inkluderende og moderne fraktion under Danske Fysioterapeuter.

5 – Regnskab og Budget

Dette vil blive gennemgået af kassereren og formanden.

Regnskab og budget er vedhæftet.

6 – Fastsættelse af kontingent:

Det overvejes at hæve kontingentet fra de nuværende 350,-kr årligt til 400,-kr.

Begrundelsen er at inflationen i samfundet også kan aflæses af stigende udgifter i FKUF – som det også fremgår af regnskabet.

Vi har ikke hævet kontingentet i rigtig mange år og vi tænker at kunne være nødt til at gøre det nu for at sikre at vi også i fremtiden vil få råd til at engagere rigtig dygtige oplægsholdere til vores årskursus.

Vi lægger op til en diskussion af forslaget.

Punkt 7: Valg af revisor + suppleant

Punkt 8: Evt.